google/wiki40b huggingface dataset:
Lichtenrade

Historie

Lichtenrade blir i kjente skriftlige kilder nevnt første gang i Karl IV's landbok fra 1375. Navnets opprinnelse antas å være Lichtenrode (Licht er tysk for lys og roden tysk verb for landrydding), det vil si en lysning oppstått ved landrydning. 
Lichtenrade ble innlemmet i Stor-Berlin i 1920 og var mellom 1945 og 1990 del av Vest-Berlin. 
Under den andre verdenskrigen lå det i Lichtenrade en avdeling av konsentrasjonsleiren i Sachsenhausen. Fra 1941 var det særlig krigsfanger fra Ukraina som ble holdt i leiren. Et minnesmerke finnes i Bornhagenweg.

Severdigheter

Landsbykirken fra 1300-tallet ble påbygget med tårn i 1660. Dette ble imidlertid revet i 1810 og oppført på ny i 1902. Kirken ble sterkt skadet under den andre verdenskrigen. Under restaureringen i 1949 ble den påbygget med det karakteristiske saltaket. 
Ved kirken kan man på gateløpet fremdeles se den gamle landsbyalmenningen (angerdorf) med landsbysjøen (tysk: Dorfaue).
Et malteri ble i 1899 oppført i Lichtenrade for Schloßbrauerei Schöneberg og var inntil høyhusubyggingen i 1960- og 1970-årene et landemerke for stedet.
Baccha elongata

Utseende

En liten til middelsstor (7-11 mm), svært spinkel blomsterflue. På grunn av den svært smale bakkroppen kan den ikke forveksles med noen annen nordisk art. Hodet er stort, avrundet, betydelig bredere enn resten av kroppen. Fasettøynene er nakne, mørkrøde, og dekker nesten hele hodet hos hannen, hos hunnen er det skilte av en smal stripe i midten. Området bak antennene er tett hvitlig bestøvet. Antennene er ganske små, det tredje leddet ovalt. Ansiktet er nesten flatt, men med en liten midtknøl, svart, tett bestøvet på sidene. Thorax er blankt svart, påfallende liten, tilsynelatende hårløs. Bakkroppen er lang og nåletynn med to gule tverrbånd hos hannen. Hos hunnen er den bakre delen spoleformet, foran dette en lang, tynn stilk. Beina er tynne og brungule. Vingene er litt brunlige, særlig hos hunnen, med et lite, brunt vingemerke.

Levevis

Larvene lever av bladlus. De voksne fluene holder til i halvskygge mellom busker og kratt, gjerne i skogbryn. De holder seg inne i vegetasjonen og flyr ikke mye, men de besøker også blomster. 
Flygetiden varer fra mai til oktober. Arten overvintrer som larve.

Utbredelse

Denne vidt utbredte arten finnes over mye av Palearktis og også i Nord-Amerika. I Norge finnes den over nesten hele landet, men ser ut til å mangle i fjellet og i ytre deler av Finnmark.
Norsk kulturindeks

Norsk kulturindeks er en årlig oversikt over kulturtilbud og kulturaktivitet i norske kommuner, regioner og fylker. Indeksen utarbeides av Telemarksforsking og er basert på registerdata fra en rekke offentlige etater, interesseorganisasjoner
og foreninger.
Norsk kulturindeks innholder en rangering av kommunene i ti kategorier: Kunstnere, Kulturarbeidere, Museum, Konserter, Kino, Bibliotek, Scenekunst, Kulturskolen og Den kulturelle skolesekken, Sentrale tildelinger og Frivillighet. 
I 2014 rangerte Røros, for tredje år på rad, på toppen av Norsk kulturindeks.
Ján Pivarník

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Anna Akhmatova

Bakgrunn

Anna Gorenko ble født som tredje barnet i en søskenskare på fire døtre og to sønner på kurstedet Bolsjoj Fontan i Odessaområdet. Hennes far, Andrej Antonovitsj Gorenko (1848–1915), var adelsmann, maskiningeniør ved flåten, senere kollegieassessor, da familien flyttet til hovedstaden Sankt Petersburg. Hennes mor, Inna Erazmovna Stogova (1856–1930), var i fjern slekt med poeten og oversetteren Anna Bunina (1774–1829). I sine nedtegnelser noterte Anna Akhmatova: «I min familie skrev ingen dikt så langt øyet kunne se, bare den første kvinnelige russiske poeten Anna Bunina, som var moster til min morfar Erazm Ivanovitj Stogov…» (1797–1880). Morfarens hustru, Anna Jegorovna Motovilova, var datter til Jegor Nikolajevitj Motovilov, som var gift med Praskovja Fedosejevna Motovilova (født Akhmatova), hvis pikenavn Anna Gorenko valgte som litteræry pseudonym og som stammet fra Tatar Khan Ahmat eller Den gyldne horde.  Anna Akhmatovas far var delaktig i hennes navneendringsvalg. Da han fikk høre om sin da syttenårige datters poetiske forsøk bad han henne om ikke å skjemme ut hans navn.

Virke

Sammen med bl.a. Osip Mandelstam var Akhmatova kjent som del av gruppen kalt akmeistene, en dikterretning i Russland på 1920-tallet. Hun har skrevet diktsamlingene Aften og Den hvite skare, samt kjærlighetslyrikk. Akhmatovas foreldreløse, som besto av blant annet Josif Brodskij, var en gruppe russiske poeter som hentet inspirasjon fra Akhmatova.

Mottakelse

Anna Amatova ble kjent med Ingeborg Bachmann mot slutten av 1964. Bachmann beundret Akhmatova, og dediserte diktet Wahrlich til henne. Akhmatovas betydning for Bachmann er tydelig også på andre måter: da Bachmann i 1967 forlot Piper Verlag, var det en protest mot at forlaget lot den tidligere Hitlerjugendlederen Hans Baumann oversette Akhmatovas dikt.
Kortbane-VM i svømming 2004

Kortbane-VM i svømming 2004 ble arrangert 7. til 11. oktober 2004 i Indianapolis i Indiana i USA.
Leggsår

Leggsår er sår på leggen som skyldes dårlig blodsirkulasjon i venene i leggene pga åreknuter, ødelagte veneklaffer eller tidligere gjennomgått årebetennelse, f.eks. under graviditet.
Det er først og fremst mennesker over 60-70 år, både kvinner og menn, som får venøse leggsår.
Filistatidae

Utseende

Små til ganske store (hunnene kroppslengde opptil 20 mm, de svært langbeinte hannene opptil 10 mm), brune, langbeinte edderkopper. Ulikt mange andre Haplogynae har de åtte øyne. Hannen fører pedipalpene reist sammen foran seg som et horn.

Levevis

Disse bygger et trakt- eller rørformet nett som blir regnet for å være ganske primitivt.

Giftige arter?

Selv om de er ganske store edderkopper er det ikke noe som tyder på at de kan være farlige for mennesker. Men hannene av noen amerikanske arter blir lett forvekslet med den farlige slekten Loxosceles (familien Sicariidae).

Utbredelse

Familien forekommer i alle verdensdeler bortsett fra Antarktis, men er ikke artsrik i noe område. Den mangler i Nord-Europa.
Utøya

Terroraksjonen i 2011

Etter bombeangrepet på regjeringskvartalet i Oslo sentrum 22. juli 2011 gjennomførte Anders Behring Breivik, utkledd som politimann, en massakre på øya. Han ble skysset ut dit av MS «Thorbjørn» for en påstått rutinekontroll. På det tidspunktet skytingen startet var det 564 personer på øya i forbindelse med den årlige sommerleiren. 69 av disse mistet livet. 67 ble skutt og drept, og to døde i forsøket på å unnslippe, én etter fall fra en av klippene på Utøyas vestside, mens én druknet.
Adalbus

Utseende

En middelsstor, slank, brokete farget trebukk. Det er betydelig forskjell mellom kjønnene: hunnen er større med gulrødt pronotum og gule kanter på dekkvingene. Hos den mindre hannen er pronotum svart og dekkvingene gule ved roten. Hodet er svart hos begge kjønn. Antennene er litt lengre enn kroppen hos hannen og en god del kortere enn kroppen hos hunnen. Pronotum er rundet og kraftig punktert, dekkvingene lange og smale og nokså tynne, dekker ikke hele bakkroppen men spriker i midten.

Utbredelse

Arten er utbredt i Chile og det vestlige Argentina.
Rosapenna

Rosapenna er en roman av den norske forfatteren Ola Bauer, utgitt i 1983.
Hovedpersonen Jo Vendt, som har mye til felles med forfatteren, er journalist, og reiser til Belfast i 1973 for å dekke Konflikten i Nord-Irland. Han innleder et forhold til en katolsk kvinne, og blir engasjert i både menneskene og konflikten. Romanen har bakgrunn i Bauers eget dype forhold til Irland og «det irske problemet».
Romanen har blitt karakterisert som en «genistrek»
Et avsnitt i romanen har blitt dramatisert av Bauer selv, under tittelen Vesper.
Mogaogrottene

Mogaogrottene (kinesisk: 莫高窟, pinyin: Mogaoku) danner et nettverk med 492 templer i storkommunen Mogao i byfylket Dunhuang i provinsen Gansu nordvest i Folkerepublikken Kina. De kalles også  Dunhuanggrottene.

Bakgrunn

Lokale legender vil at i året 366 fikk buddhistmunken Lo-tsun en visjon med tusen Buddhastatuer, og at han overbeviste en rik pilegrim på ferd langs silkeveien til å bekoste det første tempelet. I årenes løp skulle antallet templer vokse til flere enn ett tusen. Fra 300-tallet til 1300-tallet samlet buddhistmunker i Dunhuang inn skrifter fra vest, og mange pilegrimer som passerte gjennom området utferdiget murmalerier på grottenes vegger. Murmaleriene dekker i dag 42 000 m². Grottene ble forlatt på 1300-tallet.
Mogaogrottene er sammen med Longmengrottene og Yunganggrottene en av de tre berømte antikke skulpturplasser i Kina.
Buddhistmunkene verdsatte enkelhet i livet, og de håpet at de avsidesliggende grottene skulle gi dem en rolig ramme for deres søken etter opplysning. 
I dag stedet en stor turistattraksjon og gjenstand for et pågående arkeologisk prosjekt. I 1987 ble Magaogrottene oppført på UNESCOs verdensarvsliste.
Masaru Hashiguchi

Karriere

Masaru Hashiguchi startet sin profesjonelle karriere i Cerezo Osaka i 1997. Han har også spilt for Avispa Fukuoka.
BioWare

Spillmotorer

BioWare skapte Infinity Engine, som ble kjernen for utviklingen av 2D rollespill basert på Dungeons & Dragons, som for eksempel Baldur's Gate og Icewind Dale. For spillet deres Neverwinter Nights, som ble lansert i 2002, utviklet BioWare Aurora Engine, som er basis for flere suksessrike 3D rollespill.
Neverwinter Nights ble utgitt med flere verktøyer som gav brukerne muligheten til å skape deres egne eventyr for både single- og multiplayer. Verktøyene, ved bruk av Aurora Engine, har blitt tilpasset til mange former for spill- og historiefortelling, med tusener av moduler skapt av både profesjonelle og amatører tilgjengelig på forskjellige websider; noen har blitt utgitt for salg som premium innhold for spillet. Neverwinter Nights var et eksempel på pionerende bruk av brukerutviklet spillinnhold som ble kommersielt støttet og distribuert over internett.
Odyssey Engine ble utviklet for PC og Xbox spillet Star Wars: Knights of the Old Republic, som var basert på Aurora Engine. BioWare utvikler for tiden Eclipse Engine for spillet Dragon Age.
Etter år med arbeid med lisensiert innhold, spesielt fra D&D verdenen, begynte BioWare arbeidet med å utvikle originale, uavhengige universer. Jade Empire var ett steg i denne retningen, såvel som deres nåværende prosjekter: rollespillene Dragon Age og Mass Effect for Xbox 360 and PC, ved bruk av Unreal Engine.
BioWare holdt et begrenset oversyn på Obsidian Entertainments utvikling av Neverwinter Nights 2 og Star Wars: Knights of the Old Republic II: The Sith Lords.
Fasaner

Taksonomi

I henhold til HBW Alive inkluderer fasanfamilien nå også de to tidligere familiene kalkuner (Meleagrididae) og skoghøns (Tetraonidae). HBW Alive deler videre inn familien i to underfamilier; Rollulinae, som består av åtte basale slekter med tilsammen 32 arter av primitive jungelrapphøns, og Phasianinae, som består av sju tribus med tilsammen 43 slekter og 155 arter av fasaner og alle andre høns.

Biologi

Artene er fra små til store og har typisk plump kroppsbygning, et lite hode i forhold til resten av kroppen, et kort og kraftig nebb, korte avrunda vinger, og enten kort (typisk hunner) eller lang (typisk hanner) stjert. Fjærdrakta er enten trist og stusslig (ofte kamuflasjefarget, typisk for hunner) eller praktfull og prangende (typisk for hanner). Mange av artene har dessuten svært kraftige undere ekstremiteter.
Artene er primært terrestriske, men de har et variert levevis og ulike hekkestrategier. De fleste artene er standfugler, men det er noen arter som trekker langt. Fasanfamilien inneholder forholdsvis mange arter som ikke er monogame (det vanligste paringssystemet blant fugler). De lager vanligvis rede på bakken. Så mange som 18 egg kan bli lagt i redet, men 7–12 er et vanligere antall. Tropiske arter legger generelt færre egg. Hos nesten alle arter er hunnen alene om å ruge på eggene, noe hun gjør i 14–30 dager avhengig av art.
Stengelsnutebiller

Utseende

Middelsstore (ofte 7 – 10 mm), avlange, mer eller mindre jevnbrede snutebiller. Kroppen er vanligvis helt skjellkledt og brunlig eller grå på farge. Hodet er nokså stort, fasettøynene små og snuten middels lang, krum og ganske kraftig. Antennene er festet i den ytre halvdelen av snuten. De er middels lange og knebøyde og ender i en kølle som (i alle fall tilsynelatende) består av fire ledd, slik at hele antennen er 12-leddet. Brystskjoldet (pronotum) er bredere enn langt, med rundede sider, tilsmalnet framover, ved roten gjerne litt smalere enn dekkvingene. Dekkvingene er parallellsidige med markerte skuldre og punktrader. Beina er middels lange, leggene (tibiae) har en liten krok (uncus) ytterst. De to klørne er sammenvokste ved roten.

Levevis

Larvene utvikler seg i avlange galler inne i røtter, stengler eller knopper av ulike slags storvokste urter. Gallen er synlig som en fortykkelse på stengelen, rota eller knoppen. Den avlange kroppsformen er trolig en tilpasning til trange rom. Stengelsnutebillene kan angripe mange forskjellige vertsplanter, selv om hver art begrenser seg til en begrenset gruppe. Særlig hyppige er de på tistler og skjermplanter. Disse billene er sjelden særlig tallrike og er ikke regnet som betydelige skadedyr.
Shinzo Koroki

Japans herrelandslag

Shinzo Koroki har spilt per november 2017 16 landskamper for Japans herrelandslag.
Gerhard Bjelland

Bakgrunn

Han flyttet til Nøtterøy i 1940 som fireåring, senere til Tjøme der han vokste opp.

Skuespiller

Han debuterte i 1960, i NRKs første fjernsynsteaterforestilling Det er fra politiet, mens han ennå studerte ved Statens Teaterskole. Året etter ble han engasjert ved Nationaltheatret, og han debuterte som sigøyner i Reisen til Julestjernen julen 1961. På teatret har han operert i et bredt repertoar, og spilt større og mindre roller hos de fleste klassiske dramatikere. Han har også gjort seg bemerket innen samtidsdrama og komedier, gjerne som karaktersterke, underlige skikkelser i handlingens periferi.
Bjelland har fått flere større karakteroppgaver med årene, og våren 2005 var det premiere for en av hans største suksesser, rollen som den opprørske slaven Lucky i Samuel Becketts Vente på Godot. Sammen med Toralv Maurstad, Espen Skjønberg og Erik Hivju bidro han til at toakteren gikk for fulle hus på Amfiscenen og Hovedscenen i fire sesonger. 
Høsten 2005 spilte han psykologen Herr Richard i Kommunikasjon mellom svin på Torshovteatret, en enakter som fikk strålende kritikker. Våren 2006 var han Tømmerhogger i Federico García Lorca -stykket Blodbryllup. Han ble pensjonist samme år, men opptrådte igjen ved sitt gamle teater da Vente på Godot ble nyoppført på Amfiscenen våren 2007. NRK Drama dokumenterte denne siste runden av Godot, og stykket er planlagt sendt på fjernsyn i romjulen 2007.
Bjelland har spilt i alle 14 versjoner av Reisen til Julestjernen siden han kom til teatret, men i ulike roller. Han startet som sigøyner i 1961-oppsetningen, spilte Ole i 1963 og var magisteren i 1966, den siste "julestjernen" ved Nationaltheatret på 19 år. I 1985 returnerte stykket, og Bjelland var tilbake som magister. I 1988 hadde han skiftet rolle til kongen, og han skulle gjenta denne rollen i oppsetningene i 1989, 1990, 1993, 1994, 1996, 1998, 2000 og 2005. I 2007-utgaven av barnas favorittstykke var han tilbake i rollen som magister.
Webdesign

Webdesign er design av innhold for verdensveven (en. World Wide Web). Termen henviser vanligvis til den brukergrensesnittsutviklingen ved hjelp av bilder, CSS og XHTML eller HTML.

Historie

Et viktig element i webdesign er såkalte markeringsspråk, som lar en bestemme hvordan elementer på en nettside skal se ut. Den første utgaven av HTML var svært enkel, kun med mulighet for enkle typografiske virkemidler som overskrifter og avsnitt, samt mulighet for å lage hyperlenker. Etter hvert så man nødvendigheten av mer avansert funksjonalitet, og man fikk støtte for å legge til f.eks bilder, tabeller, skjemaer mm. Tabeller var opprinnelig tenkt brukt til visning av tabulære data, men ble raskt omfavnet av designere, som så en mulighet for å benytte tabeller til å lage, etter datidens standard, avansert layout. Bruk av tabeller for layout ble  sett på som misbruk av tabeller, og nye standarder som CSS, som gir designeren mye større kontroll over layout på en nettside har gjort at tabeller kun i begrenset grad blir benyttet for layout i dag. Et større fokus på tilgjengeliggjøring for bl.a svaksynte har også vært en pådriver i denne overgangen.

Generelt

Selve begrepet webdesign har blitt omdefinert flere ganger, og fra å ha én webdesigner som tok seg av hele prosessen fra konseptutvikling/design, til ferdigstillelse av nettstedet i HTML, så har det etter hvert vokst frem en hel industri som spesialiserer seg innen utvikling for web. Selv på helt enkle nettsteder kan det være flere personer involvert i prosessen. Som minimum har man ofte en designer som skisserer hvordan nettstedet skal se ut. Disse skissene leveres videre til en utvikler som setter opp nettstedet ved hjelp av HTML/CSS, og eventuelt implementerer designet i et innholdsstyringssystem (CMS), som gjør det lett for ikke-tekniske brukere å gjøre oppdateringer av innholdet på nettstedet.

Kvalitet

Det er 6 viktige elementer som må være på plass for at brukeren skal få ut verdien av en nettside. Morville-modellen definerer disse elementene som: Findability (gjenfinnbart), accessibility (tilgjengelighet), desirability (attraktivt), usability (brukervennlig), credibility (troverdig) og usefullness (nyttig.) Peter Morville er kjent for å være opphavsmann til fagområdet informasjonsarkitektur, og er en talsmann for den viktige rollen søke- og gjenfinningsmuligheter spiller for brukernes opplevelse av nettstedets kvalitet.

Utforming

Det finnes ingen fasit på hvordan man skal utforme en nettside, men to populære metoder er lange eller korte nettsider. Lange nettsider tilsier at brukeren må scrolle for å finne informasjonen under den såkalte above the fold. Korte nettsider derimot har forøvrig informasjonen øverst på nettsiden og linker flere undersider for en mer detaljert beskrivelse av informasjonen.
Opelousas

Opelousas er en by og administrasjonssenter i St. Landry Parish i den amerikanske delstaten Louisiana. 
Under folketellingen 2000 hadde byen 22 860 innbyggere. I 2006 ble folkemengden anslått til 23 222.
Camp O'Donnell

Camp O'Donnell far en krigsfangeleir for filippinske og amerikanske soldater tatt til fange av Japan under landets angrep på og okkupasjon av Filippinene under annen verdenskrig. Svært mange av dem var overlevede fra dødsmarsjen fra Bataan. Omlag 60 000 filippinere og 9 000 amerikanere var fanger her. I løpet av de få månedene i 1942 da Camp O'Donnell ble benyttet for krigsfanger, omkom omlag 20 000 filippinere og 1 500 amerikanere her av sykdommer, sult, brutalitet og manglende omsorg.
Leiren er nær Capas i provinsen Tarlac. Camp O'Donnell begynte som en post for den filippinske hærs 71. divisjon Da amerikanerne kom tilbake etter krigen ble den en base for United States Air Force. 
Den er nå en installasjon for den filippinske hær.
Landhockey under Panamerikanske leker 1979

Landhockey under Panamerikanske leker 1979. Landhockey var en av flere sporter under de åttende Pan Amerikanske leker som ble arrangert i San Juan i Puerto Rico i perioden 1. til 15. juli 1979. Det var kun en turnering for menn.
Fylkesvei 3556

Fylkesvei 3556 går mellom Helle og Klidningsklev i Arendal kommune. Veien er 2,7 km lang.
Frem til 2019 hadde veien betegnelsen Fylkesvei 182.
Thereus

Utseende

Middelsstore stjertvinger, vanligvis med én nokså lang og tynn stjert på bakvingene. Oversiden er brun med metallisk blå felter, særlig på bakvingen. Undersiden er gjerne kontrastrikt farget, mørkbrun med skinnende hvite tegninger.
Bakvingens bakhjørne er ofte oransje.

Utbredelse

Disse artene lever i Mellom- og Sør-Amerika, unntatt lengst i sør.
Calothyrza

Utseende

Middelsstore, brunlige trebukker med skinnende hvite tegninger. Dekkvingene har markerte "skuldre" og er parallellsidige.

Levevis

Som de fleste andre trebukker borer larvene i ved.

Utbredelse

To av artene lever i Afrika og to i Sørøst-Asia.
Stadtamhof

Historie

981 nevnes Stadtamhof förste gang og i 1496 fikk den bystatus under Bayerns hertug Albrecht IV. Byvåpenet besto den gang av tre nøkler.
Stadtamhof hadde i middelalderen ca 2 000 innbyggere, mens Regensburg på samme tid hadde 20 000 innbyggere. Stadtamhof tilhørte Bayern, mens Regensburg en fri riksstad. 1809 ble deler av byen ødelagt av Napoleon I.
Hippy Hippy Shake

«Hippy Hippy Shake» er en amerikansk sang, skrevet og innspilt på single av
Chan Romero i 1959. Samme år lå den som nummer 3 i Australia.
En coverversjon med den italienske rockeren Little Tony ble utgitt samme år og oppnådde en moderat suksess i Storbritannia og Italia.
En versjon med det britiske bandet The Swinging Blue Jeans ble utgitt i desember 1963. Singlen lå på britiske Top 5 og misset akkurat Top 20 (# 21) på den amerikanske singelisten tidlig i 1964.
En sjelden liveversjon av «Hippy Hippy Shake» finnes på The Beatles' album Live at the BBC. Den ble innspilt i juli 1963, nesten helt sikkert før innspillingen til The Swinging Blue Jeans. The Beatles fremførte låten i Hamburg i 1962.
En coverversjon av sangen ble gjort av glamrockbandet Mud i 1974 og ble utgitt på albumet Mud Rock.
En annen coverversjon ble gjort av Davy Jones i 1987 som B-siden på hans single After Your Heart.
Bandet The Georgia Satellites gjorde en coverversjon i 1988. Den var med i filmen Cocktail (1988) og senere i Disneys filmatisering av Angels in the Outfield (1994).
Den var også med i filmene The Men Who Stare at Goats og X-Men: First Class.
Bandet Jesse and the Rippers fremførte «Hippy Hippy Shake» live i Walt Disney World i episoden 'The House Meets the Mouse av TV-serien Full House.

Norsk versjon

Gunnar Jørstad har skrevet en norsk tekst. Den norske tittelen er «Tippe tippe gal».
Nanyue (Hengyang)

Nanyue (kinesisk: 南岳区, pinyin: Nányuè Qū) er et bydistrikt i byprefekturet Hengyang i provinsen Hunan i Folkerepublikken Kina. Det har et areal på 179 km² og teller ca. 50.000 innbyggere (2004).
Hudson-Fulton feiringen

Hudson-Fulton feiringen fra 25. september til 9. oktober 1909 i New York og New Jersey var en forseggjort markering av 300-års jubileet for Henry Hudsons oppdagelse av Hudson River og 100-årsjubileet for Robert Fultons første vellykkede kommersielle anvendelse- av hjuldamperen. De maritime prestasjoner av Hudson og Fulton bebudet viktigheten av elven for  New Yorks fremgang og identitet. Arrangørene brukte feiringen ikke bare for å vise de to menns suksess, men også vise New York City som en verdenby og hva byens  borgere har prestert.
Blant de mange arrangementer var det også en flyoppvisning av Wilbur Wright, som fikk verdensberømmelse med sine demonstrasjosflyvninger i Europa i slutten av 1908 og våren 1909. Fra en flyplass på Governor's Island fløy han den 29. september rundt Frihetsgudinnen. Den 4. oktober gjorde han en 33-minutters flytur over Hudson River til Grant's Tomb og tilbake, slik at kanskje en million innbyggere i New york fikk se flyvning. Glenn Curtiss dukket også opp, men gjorde bare svært korte flyvninger, Han foretrakk ikke å utfordre de vindfulle forhold.